सोमवार को सिर्फ 35 करोड़ ही कमा सकी फिल्म, पहले तीन दिन का कलेक्शन 340 करोड़
Adipurush Box Office Worldwide Weekend Collection 2023: Prabhas, Kriti Sanon Starrer Crosses RS 300 Crore Mark दूसरी तरफ फिल्म पर विवाद थमने का नाम नहीं ले रहा है। मंगलवार को ऑल इंडिया सिने वर्कर्स असोसिएशन ने पीएम नरेंद्र मोदी को एक लेटर लिखकर फिल्म पर तुरंत बैन लगाने की मांग की है
विवादों और नेगेटिव माउथ पब्लिसिटी का असर प्रभास और कृति सेनन स्टारर फिल्म ‘आदिपुरुष’ पर दिखने लगा है। फर्स्ट वीकेंड पर अच्छा कलेक्शन करने के बाद फिल्म की कमाई में सोमवार को 65% की गिरावट आई। फिल्म ने चौथे दिन मात्र 35 करोड़ रुपए का ही कलेक्शन किया है।
बॉक्स ऑफिस इंडिया की रिपोर्ट की मानें तो फिल्म का हिंदी कलेक्शन मात्र 8 से 9 करोड़ रुपए के बीच ही रहा। इससे पहले आदिपुरुष ने फर्स्ट डे 140 और तीनों दिन कुल मिलाकर 340 करोड़ रुपए का कलेक्शन किया था।
खबर में आगे बढ़ने से पहले इस पोल पर अपनी राय दें...
एडवांस बुकिंग थी फर्स्ट वीकेंड के अच्छे कलेक्शन की वजह
ट्रेड एक्सपर्ट तरण आदर्श ने भी मंगलवार को ट्वीट के जरिए फिल्म में आई गिरावट की जानकारी दी। उन्होंने लिखा, 'नेगेटिव माउथ पब्लिसिटी ने अपना असर दिखाना शुरू कर दिया है। अच्छी वीकेंड ओपनिंग के बाद आदिपुरुष सोमवार को क्रैश हो गई।'
इससे पहले तरण ने भास्कर से ही बात करते हुए कहा था कि फिल्म की कमाई में उछाल इसकी जबरदस्त एडवांस बुकिंग की वजह से देखी जा रही है। उनके मुताबिक, इस एडवांस बुकिंग की वजह यह थी कि फिल्म का सब्जेक्ट रामायण है, जिसे हर नागरिक देखना पसंद करता है।
AICWA ने की फिल्म बैन करने की मांग
दूसरी तरफ फिल्म पर विवाद थमने का नाम नहीं ले रहा है। मंगलवार को ऑल इंडिया सिने वर्कर्स एसोसिएशन ने पीएम नरेंद्र मोदी को एक लेटर लिखकर फिल्म पर तुरंत बैन लगाने की मांग की है। लेटर में लिखा है कि इस फिल्म का स्क्रीनप्ले और डायलॉग्स भगवान राम और हनुमान की इमेज खराब कर रहे हैं। साथ ही यह फिल्म हिंदू और सनातन धर्म की भावनाओं को आहत कर रही है।
कॉन्ट्रोवर्शियल डायलॉग, जिन पर लोगों को आपत्ति है
तीसरे दिन बनाया था रिकॉर्ड
तीसरे दिन फिल्म ने 100 करोड़ रुपए का कलेक्शन करके फर्स्ट वीकेंड पर 340 करोड़ रुपए कमाकर इतिहास रचा था। इसी के साथ शाहरुख खान स्टारर ‘पठान’ के बाद आदिपुरुष मात्र 3 दिनों में 300 करोड़ क्लब में शामिल होने वाली दूसरी फिल्म बनी थी। हालांकि इस क्लब में एंट्री करने के बाद भी यह फिल्म ‘पठान’ के फर्स्ट वीकेंड कलेक्शन का रिकॉर्ड नहीं तोड़ पाई। जहां ‘पठान’ ने फर्स्ट वीकेंड में 351 करोड़ रुपए का वर्ल्डवाइड कलेक्शन किया था, वहीं ‘आदिपुरुष’ इससे 11 करोड़ रुपए पीछे रह गई।
आदिपुरुष से जुड़ी ये खबरें भी पढ़ें...
आदिपुरुष विवाद के बावजूद 300 करोड़ के क्लब में:मुंबई में हिंदू संगठन ने शो रुकवाया; मनोज मुंतशिर को पुलिस सुरक्षा मिली
प्रभास और कृति सेनन स्टारर फिल्म ‘आदिपुरुष’ पर जहां एक तरफ जमकर विवाद हो रहा है, वहीं दूसरी तरफ यह फिल्म बॉक्स ऑफिस पर हर दिन नए रिकॉर्ड बना रही है। पहले दिन वर्ल्डवाइड 140 करोड़ और दूसरे दिन 100 करोड़ की कमाई करने के बाद अब... पढ़ें पूरी खबर 
आदिपुरुष पर रामानंद सागर के बेटे का फूटा गुस्सा:प्रेम सागर बोले- भद्दे डायलॉग्स रामायण का अपमान, क्रिएटिविटी के नाम पर लिमिट क्रॉस की
16 जून को रिलीज हुई फिल्म आदिपुरुष ने तीन दिन में बॉक्सऑफिस पर भले ही 340 करोड़ की कमाई कर बंपर शुरुआत की है, लेकिन खराब VFX और डायलॉग्स के चलते विवादों में है। पूरी खबर यहां पढ़ें...